Temeljem čl.24. st.2. Pravilnika o načinu postupanja odgojno obrazovnih radnika školskih ustanova u poduzimanju mjera zaštite prava učenika te prijave svakog kršenja nadležnim tijelima, ravnateljica Osnovne škole Marije i Line, Umag podnosi

**I Z V J E Š Ć E**

**O STANJU SIGURNOSTI, PROVOĐENJU PREVENTIVNIH PROGRAMA TE MJERAMA PODUZETIM U CILJU ZAŠTITE PRAVA UČENIKA**

**ZA 1. POLUGODIŠTE za šk.g. 2020./2021.**

1. **Program sigurnosti u školi**

Osnovna škola Marije i Line, djeluje na području zaštite sigurnosti zaposlenika i učenika u suradnji najčešće s tvrtkom KONTROL BIRO d.o.o., Savski gaj IV.put 10, 10020 Zagreb, OIB: 80916616067. U spomenutoj suradnji poduzete su preventivne mjere za siguran boravak u Školi. Svake dvije godine provodi se revizija Procjene opasnosti u školi i vježba evakuacije i to u slučajevima potresa, požara i slično. U skladu s Nacrtom nalijepljene su oznake za evakuacijske putove u centralnoj školi kao i u svim područnim školama. Održana je edukacija djelatnika koji nisu imali položene ispite za Zaštitu na radu i Zaštitu od požara.

Sustav videonadzora je obnovljen. Postavljeno je 29 novih kamera i nova baza s mogućnošću postavljanja dodatnih kamera. Pregled se može vršiti preko računala u uredu ravnateljice i službenog mobitela ravnateljice. Donesen je novi Pravilnik o videonadzoru, te su po školi polijepljene naljepnice s obaviješću. Videonadzor je postavljala tvrtka NET LINE d.o.o. i s njima je sklopljen ugovor o održavanju istog. Videonadzor je važan zbog zaštite sigurnosti učenika, djelatnika, posjetitelja Škole, kao i za sprječavanje protupravnih radnji usmjerenih prema imovini Škole od krađa, razbojstva, provala, nasilja, oštećenja, uništenja i sl.

Tijekom prvog polugodišta obnovljen je lift koji je bio izvan funkcije od rujna do studenoga, tijekom ljeta se planira i estetska obnova istog.

U prvom polugodištu šk.god. 2021./2022. nije zabilježen niti jedan slučaj ozljede na radu.

Sukladno Kućnom redu Škole, organizirano je svakodnevno dežurstvo učitelja. Raspored dežurstva učitelja sastavni je dio GPiP, a nalazi se i na Oglasnoj ploči.

Nastava je bila organizirana sukladno uputama i mjerama od strane HZZJZ i Ministarstva znanosti i obrazovanja, te Stožera IŽ. Cilj propisanih mjera i posebno propisanog organizacijskog okvira nastave bio je sprečavanje širenja virusa Covid-19 i zaštita svih sudionika sustava od moguće zaraze.

1. **Provođenje preventivnih programa**

Preventivni programi OŠ Marije i Line, Umag za školsku godinu 2021./2022. sastavni su dio Godišnjeg plana i programa rada škole, Školskog kurikuluma, Planom rada razrednika te stručnih suradnika škole. Programi se provode u sklopu redovne nastave, sata razrednika, školskih ili razrednih projekata, predavanja, radionica te drugih aktivnosti koje organizira školska ustanova u suradnji s institucijama. U provođenju preventivnih programa i održavanju radionica usko surađujemo s djelatnicima PP Umag. Tematski je program prevencije vezan za zaštitu zdravlja učenika, prevenciju ovisnosti i nasilja među djecom i mladima.

* 1. **Zaštita zdravlja učenika**

U sklopu univerzalnih programa prevencije usmjerenih na čitavu populaciju učenika u ovoj školskoj godini u svim razredima provode se moduli propisani Nastavnim planom i programom zdravstvenog odgoja za osnovne i srednje škole. Sukladno uputama Ministarstva znanosti i obrazovanja, Zdravstveni odgoj se u najvećem dijelu realizira na satovima razrednog odjela, a dijelom i kroz predmete: priroda i društvo, priroda, biologija, tjelesna i zdravstvena kultura. Učenici, uglavnom s razrednicima, prolaze kroz 4 modula: živjeti zdravo, prevencija nasilničkog ponašanja, prevencija ovisnosti, spolna i rodna ravnopravnost i odgovorno spolno ponašanje.

Zdravstvena zaštita učenika s obzirom na epidemiološke mjere više se ne provodi u prostoru škole već u školskoj ambulanti u Bujama gdje se učenici i njihovi roditelji moraju odazvati pozivu školskog liječnika.

1. **sistematski pregledi:**

- za osme razrede provedeni su u školskoj ambulanti u Bujama oko 75%. Učenici idu zajedno s roditeljima po pozivu

## 2.2. Prevencija nasilja među učenicima

U prvom polugodištu šk.g.2021./2022. zbog mjera sigurnosti uslijed epidemiološke situacije, nastava u OŠ Marije i Line se uglavnom odvijala u živo, a manjim dijelom putem online preko platforme Teams uz pomoć IKT-A. Preventivne mjere usmjerene na poštivanje pravila ponašanja i promoviranje nenasilne komunikacije u virtualnoj učionici odradili su razrednici. U virtualnoj učionici vrijede su ista pravila primjerenog ponašanja i ophođenja kao i u učionici u Školi. Kontinuirano se radi na prevenciji vrijeđanja, omalovažavanja, laganja, psovanja i nasilnog ponašanja odnosno rješavanja sukoba među učenicima.

Zaključak

U sve gore navedene aktivnosti vezane uz sprečavanje nasilja među djecom i sprečavanje ovisnosti i ostalih rizičnih ponašanja kod djece nužno je uključiti djecu i mlade te roditelje, zakonske zastupnike, odgojno-obrazovne djelatnike i ostale stručne osobe kao aktivne sudionike i partnere, kako bi se dugoročno promicala načela nenasilja i zdravih izbora ponašanja kao preduvjeta kvalitetnog i sigurnog odrastanja djece. Također, potrebno je sve više pažnje posvetiti brizi o mentalnom zdravlju uslijed posljedica pandemije.

Ravnateljica:

Sanja Zakinja, prof.